ગુજરાત શહેરી વિકાસ બોર્ડ દ્વારા છેવાડાના (ઓજી)વિસ્તારોના ડેવલોપમેન્ટ (વિકાસ) માટે સરકાર દ્વારા જે તે શહેરની નગરપાલિકાને ગ્રાન્ટ આપવામાં આવે છે અને તેવી જ રીતે અમરેલી નગરપાલિકાને પણ સ્વર્ણિમ જ્યંતી મુખ્યમંત્રી શહેરી વિકાસ યોજના અંતર્ગત ૨૦૧૬/૧૭ના વર્ષ માટે ગ્રાન્ટ ફાળવેલ હતી તે ગ્રાન્ટનો દુરુપયોગ કરી સાવરકુંડલા રોડ ઉપર આવેલ ખાનગી સોસાયટી મન સીટીમાં સફારીપાર્કની બાજુમાં આવેલ સોસાયટીમાં જ્યાં એક પણ ગરીબ વિસ્તારના હોઈ અને ફક્ત ખાનગી સોસાયટીના પ્લોટ આવેલ હોઈ ત્યાં અમરેલી નગરપાલિકાએ ૨૨૧૦ ચોરસ મીટર રોડ બનાવી તે રોડ છેવાડાના ઓજી વિસ્તારમાં બતાવી સરકારની ગ્રાન્ટમાંથી ૫.૫૮ કરોડનો ખર્ચ બતાવી સરકારી ગ્રાન્ટનો દુરુપયોગ કરવામાં આવેલ છે ગરીબ વિસ્તારમાં નગરપાલિકા દ્વારા કોઈ વિકાસ કામો કરવામાં આવતા નથી પરંતુ ખાનગી સોસાયટીમાં ૫.૫૮ કરોડનો રોડ બનાવી ભ્રસ્ટાચાર કરેલ હોવાનું સામે આવતા અમરેલીના આરટીઆઈ એક્ટિવિસ્ટ નાથાલાલ સુખડિયાએ અમરેલી નગરપાલિકાના સત્તાધીશો તેમજ ચીફ ઓફિસર અને બાંધકામ એન્જિનિયર સામે એક તપાસ ટીમ નીમી ફોજદારી પગલાં ભરી કાર્યવાહી કરવામાં આવે તેવી લેખિતમાં રાજ્યના મુખ્યમંત્રીને ફરિયાદ કરી છે.